**PROJEKTITOETUSE TAOTLUS**

|  |  |
| --- | --- |
| **Taotleja nimi** | MTÜ Eesti Skautide Ühing |
| **Projekti nimetus** | Kaitsetahte arendamine läbi skautluse |
| **Projektitaotluse eesmärk**  *Määratlege taotluse eesmärk või/ja eesmärgid. Lisaks seostage millistele konkursi eesmärkidele taotlus vastab; vt Kaitseministeeriumi toetuste* [*veebilehelt*](https://www.kaitseministeerium.ee/et/eesmargid-tegevused/laiapohjaline-riigikaitse/toetused-riigikaitselistele-projektidele)*)* | Ajateenistuse populariseerimine noortele; üldine kriisides ja elus hakkamasaamisoskuste arendamine |
| **Projekti üldmaksumus** | 47450 |
| **sh taotletav summa** | 30 000 |
| **sh omafinantseering** | 5570 |
| **sh kaasfinantseering** | 11880 |
| **Projekti toimumise aeg** | 2.06.2025 – 15.12.2025 |
| **Toetuse kasutamise periood** | 2.06.2025 – 15.12.2025 |

**TAOTLEJA ANDMED**

|  |  |
| --- | --- |
| **Juriidiline nimetus** | MTÜ Eesti Skautide Ühing |
| **Registrikood** | 80048529 |
| **Postiaadress** | Juurdeveo 22A-2, Tallinn 11313 |
| **E-post** | majandus@skaut.ee |
| **Telefon** | 5332 0532 |
| **Kodulehekülje aadress** | <https://skaut.ee/> |
| **Käibemaksukohustuslase number** | MTÜ Eesti Skautide Ühing ei ole käibemaksukohustuslane. |
| **Taotleja põhikirjalised tegevused** | Vt põhikiri p 4.1. (<https://skaut.ee/wp-content/uploads/2023/04/230318-ESU-pohikiri.pdf> ).    ESÜ eesmärgiks on arendada avalikkusele suunatud tegevuse kaudu Eesti Vabariigi noori, kooskõlas skautluse eesmärgi, põhimõtete ja meetoditega,  täisväärtuslikeks kodanikeks. |
| Pangakonto andmed | |
| **Panga nimetus** | LHV |
| **Kontoomaniku nimi** | Eesti Skautide Ühing |
| **Pangakonto number (IBAN)** | EE687700771000674448 |
| **Viitenumber** (vajadusel) |  |
| **SWIFT kood** (vajadusel) |  |
| Kontaktisikute andmed | |
| **Allkirjaõigusliku isiku nimi** | Gregor Pihlak |
| **E-post** | majandus@skaut.ee |
| **Telefon** | 5332 0532 |
| **Projektijuhi/kontaktisiku nimi** | Gregor Pihlak |
| **E-post** | Majandus@skaut.ee |
| **Telefon** | 5332 0532 |

**PROJEKTI EESMÄRK JA TEGEVUSED**

|  |  |
| --- | --- |
| **Projekti eesmärk**  *Kirjeldage, mida soovite projekti läbiviimisega saavutada, ja selgitage, kuidas see on seotud riigikaitse eesmärkidega.* | \* Hunduealiste (6-10) aastaste, skaudiealiste (11-14), vanemskaudiealiste (15-17), rändurite (17-26) ja täiskasvanud liikmete praktiliste oskuste arendamine looduses ning kriisiolukorras hakkama saamiseks ning seeläbi riigikaitseliste tegevuste populariseerimine. Läbi riigikaitseliste tegevuste populariseerimise paraneb noorte kaitsetahe ja arenevad oskused, mis on vajalikud riigikaitsesse panustamises.  \* Parandada ESÜ liikmeskonna võimekust kaaskodanikke kriisiolukorras aidata.  \* Teadlikkuse tõstmine nii üksikisiku kui ka meeskonna kriisivalmiduse oskuste vajadusest. |
| **Projekti lühikokkuvõte**  *Kirjeldage lühidalt projekti tegevusi ja partnereid, samuti kuidas kavandatud eesmärke ja oodatavaid tulemusi saavutatakse. Kui projekt jaguneb allprojektideks, siis allprojektide kaupa ja tegevuste puhul tegevussuundade kaupa.* | Projekti eesmärk on toetada Eesti Skautide Ühingu tegevust nii liikmeskonna kui ka organisatsiooniväliste üritustel osalejate kriisivalmiduse ja kaitsetahte edendamisel. Selleks kasutab Eesti Skautide Ühing oma üritustel skautlikul meetodil (väikestes rühmades hakkamasaamiste oskuste parendamine) põhinevaid õpetamisviise ning kaasab tegevuste läbiviimisesse Kaitseliitu, Sisekaitseakadeemiat jt koostööpartnereid.   1. ESÜ liikmete korraldavate suvelaagrite sihttoetus.    1. 2025. aasta suvel ei korralda ESÜ ise suvelaagrit, kuid ESÜ struktuuri kuuluvad skaudiüksused korraldavad oma liikmeskonnaga eriilmelisi skaudilaagreid. ESÜ poolt on etteantud suunis teha noorteorganisatsioonide ja isamaaliste organisatsioonidega koostööd ja tuua sisse kaitsetahet arendavaid elemente.    2. Tartu Skautide ja Gaidide Malev. Laager toimub juuli lõpus. Kaasatakse teisi skaudiüksusi. Ürituse kirjeldus: Metsas telgis ööbimine, lõkkel ise söögi tegemine ja üldiste skaudioskuste arendamine. Sihtgrupp on alates 6. eluaasta kuni täiskasvanud juhid.    3. Lipkond Siil. Suvelaagri nimi on „Metsa Ordu“, ning see toimub 21.–27. juulil Tagametsas.Laagri üldteema on enda ja looduse kaitsmine.Oodatav osalejate arv on umbes 60–80 inimest.Laagris osalevad mitte ainult Eesti (siilid on ka ise suuresti vene emakeelega) skaudid, vaid ka skaudid teistest riikidest: Ukrainast, Leedust ja Tšehhist.Laagris toimuvad tegevused, mis õpetavad skaute välitingimustes toitu valmistama, esmaabi andma ja maskeeruma. Samuti korraldame meeskonnatööd arendavaid mänge, orienteerumisharjutusi ja spordivõistlusi. Mängud aitavad noortel üksteist paremini mõista nii igapäevastes kui ka ekstreemsetes olukordades.Korraldusmeeskonda kuuluvad täiskavanud skaudijuhid ja lapsevanemad.Laagri tegevusi kutsutakse läbiviima teised noorteorganisatsioonid ja isamaalised organisatsioonid.    4. Ökoskaudid. Suvelaager **“**Loodus ühendab”. Toimumise aeg: 20.-22.06.2025. Toimumise koht: [Suurkivi.](https://www.suurkivi.ee/)Osavõtjate arv: 30. Sihtgrupp**:** Kõik ökoskaudid - hundud (6-10a), skaudid (11-14a), vanemskaudid (15-17a), rändurid (18-26) ja vabatahtlikud (27+). Programmi tutvustus:Laager toob kokku Ökoskautide üksuse liikmed, et suurendada valmisolekut kriisiks ja elanikkonnakaitseks päästeameti “Ole valmis!” koolitusega; arendada vanusegruppideülest meeskonnatöö võimet; lihvida traditsioonilisi skautlike ellujäämisoskusi (esmaabi, sõlmed, ellujäämine); õppida tundma looduskeskkonda ja maastiku, millega me pole üksusega seni tutvunud; tähistada ESÜ 30. aastapäeva, mõeldes mh tagasi skautluse juurtele, praegusele olemusele ja tuleviku visioonidele. Nende eesmärkide täitmiseks toome kokku oma üksuse skaudid nii Tallinnast kui Tartust, korraldame koolitusi nii koostöös Päästeametiga, kui erinevate oma eriala spetsialistidega rändurite ja lapsevanemate seas (keskkonnatehnoloogia, loodustundmise, psühholoogia ja ellujäämise valdkonnas). 2. ERNA matk (1. kuni 3. august 2025)    1. **“**ERNA Matk” on juba 26. korda toimuv Eesti suurim ja raskeim matkamäng, mille finiš on traditsiooniliselt Kautla Memoriaali juures, matka alguspunkt aga sellest mõnekümne kilomeetri raadiuses. Matkal on kolmes erinevas raskusastmes rajad, mille pikkuseks on linnulennult 20-45 kilomeetrit (keskmine 36 tunni raja võitja läbib tiimiga ca 80 km) ja millede läbimiseks on aega vastavalt 16-36 tundi. Matka jooksul tuleb oma meeskonnaga lahendada mitmeid nutikust, jõudu, teadmisi ja meeskonnatööd nõudvaid ülesandeid. Traditsioonilisteks matkapunktideks on näiteks ERNAgurmee (“ekstreemtoit”), esmaabipunkt (eluliste stsenaariumide haldamine), kõrgseiklusrada (nt vaja takistusrajal ronida 12 meetri kõrgusele ja seal panna kokku toimiv elektrikilp), madalseiklusrada ja veeülesanne (enamasti veepääste). Kokku on tegevuspunte umbes 10-15. Matka korraldusmeeskond koosneb täisealistest kogenud skaudijuhtidest ja vabatahtlikest ning tegevuspunkte viivad läbi skaudid, aga ka koostööpartnerid. Noorte jaoks on see võimalus panna ennast proovile võõraste inimestega suhtlemises, juhendamises ja hindamises ning annab võimaluse näidata oma oskusi – näiteks ESÜ “Ämbliku koolituse” läbinutel on siin võimalus rakendada oma seiklusraja ehitamise oskuseid. ERNA Matka tegevustes on kaasatud erinevad toetajad, nt Sisekaitseakadeemia (traditsiooniline kolmikpunkt – eelmine aasta toll, merepääste ja keemiaohutus); Tamrex (tuleohutus); Triniti advokaadibüroo (loogika ja juriidika). Kaitseliit on terve matkamängu jooksul võistkondade tinglik vastane (ehk takistab osalejate liikumist nähtavalt ja suurtel teedel võttes ära meeskonnaliikmete elusid, nii kaotab meeskond üldarvestuses väärtuslikke punkte ja on motiveeritud liikuma mööda väikeseid teid ja nähtamatult). Osalejate arv on ca 200 ja korraldusmeeskonnas (staap ja tegevuspunktide läbiviijad (skaudid ja partnerid)) on ca 100 inimest. 3. Anton Õunapuu Karikavõistlus (ÕKV)    1. ÕKV ehk Õunapuu Karikavõistlus on skautide vanusegrupile (11 kuni 14) suunatud skaudioskuste ja -teadmiste peale toimuv salkade proovilepanek, nn skaudioksute meistrivõistlus. Võistlus toimub võistkondades, kuhu kuulub ühest üksusest 3-5 skauti. Iga võistkonna kohta on laagris kaasas üks vastutav juht. Võistluse võitja üksusel on lisaks auhinnale au korraldada ka järgmise aasta ÕKV. Sel aastal korraldab ÕKVd lipkond Siil (koosneb peamiselt vene emakeelega skautidest). 4. ESÜ koolituste korraldus (esmaabi, seiklusradade ehitus, kriisivalmidus, didaktika jms)    1. ESÜ pakub oma liikmetele mitu korda aastas võimalusi osaleda koolitustel. Koolitusi viivad läbi sisseostetud teenuseosutajad või professionaalidest skaudijuhid. Eesmärk on saada professionaalseid teadmisi, mida oma noortele skaudisakladele edasi anda. 5. ESÜ Kontori osaline palgafond toetusperioodil.    1. Kontoris töötab 3 inimest kelle ülesanneteks on koordineerida ürituste korraldamisega seotud tegevusi. Nende tegevuste sisse, kuid mitte ainult kuuluvad nt info jagamine erinevates infokanalites, üritustele registreerimiste haldamine ja tasudega seotud kulud, varustuse haldamine mida on võimalik ürituste tarbeks skaudilaost laenutada. |
| **Projekti toimumise koht/piirkond** | Eesti Vabariik |
| **Projekti sihtrühm**  *Määratlege täpne sihtrühm ehk inimesed, kellele projekti tegevused on suunatud, iseloomustage sihtrühma – võimalusel määratlege arv, vanus jne.* | Projekt on suunatud ESÜ liikmeskonnale, alates 6-aastastest kuni vabatahtlike täiskasvanuteni.  ESÜ-l on üle 1000 liikme, kes jaotuvad üle Eesti (peamiselt Tallinn, Tartu, Narva).  ERNA Matk on suunatud aga peamiselt ühingust välja, et nii kaasata skautide tegemistesse uusi inimesi.  Samuti on projektides kaasatud teised noorteorganisatsioonide liikmed ning eri organisatsioonide koolitajad. |
| **Projekti tegevused ja ajakava**  *Kirjeldage tegevusi, mida tehakse projekti elluviimiseks ning millises ajalises plaanis.* | ESÜ liikmete korraldavate suvelaagrite sihttoetus. Ürituste korraldus algas 2025. aasta alguses, kui üksused kaardistasid huvi laagrites osalemise vastu. Seejärel pandi kokku korraldusmeeskonnad, kes ürituste õnnestumise eest vastutavad. Suuremas osas toimuvad suvelaagris juulis või augustis ja kestavad kuni nädala.  ERNA matk. ERNA Matka korraldamine algab kohe pärast eelnenud matka lõppu. Ehk 2024. augustis toimus eelmise matka tagasisidestamine ja kokkuvõtmine ning asuti koostama plaane uue matka korraldamiseks. Ülejäänu aasta kulub vabatahtlike kaasamisele ja koostööpartneritega suhtlusele, et iga matk oleks eripalgeline ja võimsam kui eelmine.  Anton Õunapuu Karikavõistlus (ÕKV). ÕKV korraldajaks on lipkond Siil, kes on paika pannud korraldusmeeskonna ja rollijaotuse. Peamine üritust ettevalmistav tegevus toimub sügisel.  ESÜ koolituste korraldus (esmaabi, seiklusradade ehitus, didaktika, kriisivalmidus jms). ESÜ juhatusse kuulub eraldi koolitusjuht, kes vastutab liikmeskonnale vajalikke koolituste korraldamise eest. Nt toimuvad koolitused skaudijuhtidele, kuidas noortele skaudioskusi edasi anda (meetodid, vahendid ja praktika). Liikmetele korraldatakse mitu korda aastas professionaalseid esmaabi koolitusi, koolituse läbinud ja sertifitseeritud isikud saavad edaspidi võimaluse vastutada esmaabi eest ESÜ üritustel. 2025. aasta suvel on plaanis koostöös Sisekaitseakadeemia ja Päästeametiga korraldada kriisivalmiduse ja elanikkonnakaitse koolitus.  ESÜ Kontori osaline palgafond toetusperioodil. |
| **Aeg (kuu ja aasta) ning tegevus ja selle kirjeldus** *(lahtreid võib lisada)* | ESÜ liikmete korraldavate suvelaagrite sihttoetus.   * Suvi 2025 * Tegevused põhinevad skaudioskuste arendamisel; arendatakse sõprussuhteid; omandatakse uusi oskusi; noored saavad väärtusliku kogemuse, kuidas tulla toime ilma kraanivee ja elektrita. Korraldusmeeskonnad kaasavad tegevustesse ka Päästeametit, Sisekaitseakadeemiat, Kaitseliitu ja teisi organisatsioone. |
| **Aeg (kuu ja aasta) ning tegevus ja selle kirjeldus** *(lahtreid võib lisada)* | ERNA Matk.   * 1. kuni 3. august 2025 * Võistlusmängu sisutavad skautide koostööpartnerid, kellest peamised on Kaitseliit ja Sisekaitseakadeemia. Lisainfot ürituse ja toetajate kohta saab veebilehelt https://erna.skaut.ee/. |
| **Aeg (kuu ja aasta) ning tegevus ja selle kirjeldus** *(lahtreid võib lisada)* | ÕKV.   * 8. november 2025 * Nn skautide meistrivõistlused, kus skauditeekonna jooksul kogutud teadmised panevad proovile skaudiealised noored – testitakse kiiruse peale lõkke tegemise oskust, elupäästavate sõlmede tundmist, orienteerumisoskust, esmaabi andmise oskust jne. |
| **Aeg (kuu ja aasta) ning tegevus ja selle kirjeldus** *(lahtreid võib lisada)* | ESÜ koolituste korraldus (esmaabi, seiklusradade ehitus, didaktika, kriisivalmidus jms)   * 2025. aasta suvel (juuli/august) organiseerib ESÜ koolitusjuht erinevate koolituste läbiviimist. Plaanis on Sisekaitseakadeemiaga teha elanikkonnakaitse ja kriisivalmiduse koolitus (hetkel loodud SKA koolitus- ja arenduskeskusega kontakt ja käib huviliste kaardistamine ja sisu planeerimine). Koolituse eesmärk on täiendada skaudijuhtide teadmisi kriisireguleerimisest ja valmistuda ise elanikkonna koolitamiseks. * Plaanis on teha ka esmaabi koolitus, et tagada ESÜ üritustel oma liikmetest koosnev esmaabi andmise meeskond. * Ämbliku koolitus ehk seiklusradade ehitamise koolitus annab inimesele oskused luua mõne köie, trossi ja karabiiniga puude vahele seiklusrada. Omandatakse köietöö oskused, mida saab kasutada ESÜ üritustel, et ehitada noortele füüsilise tervise edendamiseks põnevaid võimalusi. Olulisel kohal on töövõtete edasi andmine, ohutuse tagamine ja füüsiline tervis. |
| **Aeg (kuu ja aasta) ning tegevus ja selle kirjeldus** *(lahtreid võib lisada)* | ESÜ Kontori osaline palgafond   * 2. juuni kuni 15. detsember 2025 * ESÜ kontoris töötab 3 inimest, kelle töö hõlmab ürituste korraldajate toetamist ja erinevate registripäringute tegemist (et ürituste korraldajad sobiksid lastega töötama). Tegemist on iga ESÜ tegevuse taustajõuga, kes aitavad üritust kajastada sotsiaalmeedias ja suunavad korraldusmeeskondi ürituse õnnestumisele. |
| **Projekti või tegevuste elluviijate nimed ja nende lühitutvustus** | Eesti Skautide Ühingut juhib ESÜ juhatus. Juhatuse poolt vastutab ürituste sisulise toimumise eest:   * Gregor Pihlak, majandusjuht ja Kaitseministeeriumi kaitsetahte osakonna taotlusvoorus osalemise juht; * Ragnar Luup, juhatuse esimees; * Britt Heleen Valgepea, koolitusjuht; * Keiro Nurme, finantsjuht; * Peeter Paju, programmijuht.   Toetust küsime ürituste jaoks, mille korralduse eest vastutavad:   * ERNA Matk – Katri Kaibiainen (peakorraldaja) * Skautide suvelaagrid - ESÜ struktuuris tegutsevad üksused ja nende juhid (ESÜ-le on oma huvist suvelaager korraldada andnud teada Ökoskaudid, Tartu Skautide ja Gaidide Malev, Siilid, kindlasti neid lisandub). * ÕKV - ESÜ struktuuriüksus lipkond Siil. * ESÜ koolitusprogramm - ESÜ koolitusjuht. * ESÜ Kontori palgafondi kasutus - ESÜ juhatus ja finantsjuht. |
| **Meediaplaan**  *Kirjeldage millistes Eesti meediakanalites kavatsete projekti tutvustada ning teavitage võimalikust meediakajastusest.* | Eesti Skautide Ühing kasutab oma tegevuse tutvustamiseks peamiselt järgnevaid kanaleid:  1) veebileht (skaut.ee)  2) Facebook (Eesti Skautide Ühing I Estonian Scout Association)  3) Instagram (@eestiskautideuhing)  ESÜ üritused on leidnud kajastust riiklikes uudistesaadetes (TV3 ja Kanal 2, err) ja kohalikes ajalehtedes (nt Järva Teataja). Samuti kajastuvad ühingust välja suunatud tegevused Eesti Noorteühenduste Liidu uudiskirjas. Suurematel üritustel on oma veebilehed ja sotsiaalmeedia (nt ERNA ja suvelaagrid). |
| **Lisateave**  *Täita juhul, kui on täiendavaid andmeid, mis on vajalikud projekti sisukuse hindamiseks.* | Kogemus on näidanud, et inimene omandab käeliselt olukordi läbi mängides rohkem teadmisi ning lisaks arendab kogu skaudiprogramm inimeste võimet meeskonnana koos tegutseda. Meie moto “alati valmis” ütleb rohkem kui tuhat sõna, aga selles on võetud kokku skautide võime ja julgus igas olukorras jääda rahulikuks, aidata oskuslikult kaasinimesi ning võtta vastu arendavaid väljakutseid. |

**KOOSTÖÖPARTNERITE NIMEKIRI**

*Loetlege peamised koostööpartnerid ning kirjeldage nende ülesannet projektis. Koostööpartner on juriidiline isik, kes omab arvestatavat rolli projekti tegevuste elluviimises (võib, aga ei pruugi olla kaasfinantseerija).*

*(vajadusel tabelit korrata)*

|  |  |
| --- | --- |
| **Koostööpartneri nimi** | Haridus- ja Teadusministeerium |
| **Kodulehekülje aadress** | <https://www.hm.ee/> |
| **Ülesanne projektis** | HTM ja ESÜ on noorte mitteformaalse hariduse valdkonnas strateegilised partnerid. Nii on HTM ESÜ ürituste peamine rahastaja.  2025. aastast jätkub koostöö, kuid seda ca 40% väiksemas mahus. |
| **Koostööpartneri nimi** | Advokaadibüroo TRINITI OÜ |
| **Kodulehekülje aadress** | <https://www.Triniti.eu> |
| **Ülesanne projektis** | AB Triniti on ESÜ pikaaegne koostööpartner. Lisaks õigusalasele nõule toetatakse ESÜ tegevust rahaliselt ja erinevate ürituste raames, nt vabatahtlikult ERNA tegevuspunktide rahstamine ja läbiviimine. |
| **Koostööpartneri nimi** | MATKaSPORT |
| **Kodulehekülje aadress** | <https://matkasport.ee/> |
| **Ülesanne projektis** | MATKaSPORT on ESÜ pikaaegne koostööpartner, pakkudes rahalist tuge ürituste korraldamisel ning kõlapinda sotsiaalmeedias. |
| **Koostööpartneri nimi** | Sisekaitseakadeemia |
| **Kodulehekülje aadress** | https://www.sisekaitse.ee/et |
| **Ülesanne projektis** | SKA on aastaid olnud ERNA Matka tegevuste korraldaja. |
| **Koostööpartneri nimi** | Kaitseliit |
| **Kodulehekülje aadress** | https://www.kaitseliit.ee/ |
| **Ülesanne projektis** | Kaitseliitlased on tihti ise skaudid, kuid KL-i erinevad üksused panustavad paljude ESÜ ürituste korraldamisse viies läbi tegevusi (nt ööhäired või vastutegevust tehes). |

**PROJEKTI OODATAVAD TULEMUSED**

|  |  |
| --- | --- |
| **Oodatav valdkondlik mõju ja tulemused**  *Määratlege projekti tegevuste tagajärjel tekkivad konkreetsed tulemused. Kirjeldage projekti tulemuste mõju riigikaitse*  *eesmärkidele laiemalt - valdkonnale, sihtrühmale, partnerorganisatsioonidele, piirkonnale, kogukonnale jne.* | Üritustel osalejad mõistavad skautlike väärtusi (nagu austus, sallivus, abivalmidus, pealehakkamine, isamaalisus, roheline eluviis) ja lähtuvad nendest ka edaspidises elus.  Osaleja skaudioskuste pagas on kasvanud ning osaleja oskab iseseisvalt kriisiolukordades hakkama saada ja kaaskodanikke aidata.  Üritustel toimub eesti ja vene emakeelega noorte suhtlus (keelekümblus) ja ühistegevused ehk mikrotasandi integratsioon ja ühiskondliku sidususe kasv (üritustele on oodatud vene emakeelega skaudid ja ka välisskaudid).  Üritustel osalenu on omandanud uusi ja praktilisi oskusi, mis tulevad abiks kriisiolukorras, parandades nii valmisolekut kui ka võimekust teisi aidata (varjualuste ehitamine, esmaabi, kriisis käitumine, orienteerumine, erinevates oludes toidu tegemine jms).  Paraneb osaleja teadmine kaitseväeteenistuse ja riigikaitsesse panustamise (üritustel on kaasatud nii korraldajate kui ka osalejatena teised Eesti isamaalised organisatsioonid: gaidid, noored kotkad, kodutütred, kaitseliitlased, Sisekaitseakadeemia instruktorid) kohta.  ESÜ tegevusprogrammis osalev inimene teadvustab enda rolli Eesti riigikaitses ja mänguliselt omandatud teadmised (varustus ja tehnika), mis on rakendatavad kaitsevaldkonnas, skautlus on suurendanud noore soovi ja valmisolekut ise olla osa riigikaitsest. |
| **Oodatav mõju taotleja edasistele tegevustele**  *Kirjeldage projekti tulemuste mõju teie organisatsiooni tegevusele (näiteks: edasised tegevused, projekti jätkusuutlikkus,*  *liikmete või vabatahtlike kaasamine, pädevuse suurenemine, organisatsiooni tulubaasi laienemine, maine paranemine vms).* | Eesti Skautide Ühingu programm põhineb ühingu alusdokumentidel (põhikiri, arengu- ja tegevuskava), mis seavad ühingu eesmärgiks skautlike väärtuste noorteni viimise (isamaalised väärtused: ausus, teistega arvestamine, eesrindlikkus) ja õppimise läbi mängu (arendades osalejate käelisi hakkamasaamisoskusi ning meeskonnatöö oskust ja stressi taluvust).    Nii panustab ESÜ liikmeskonnalt suurima Eesti noorteorganisatsioonina oma ürituste programmi elluviimisega noorte mitteformaalsesse haridusse, lähtudes tegevuses HTM-i noortevaldkonna arengukava 2021–2035 paika pandud põhimõtetest.    ESÜ programmiliste tegevuste elluviimisel suunab juhatus ürituste korraldajaid lähtuma Eesti Vabariigi vajadustest, nii on 2025. aasta märtsis antud liikmetele suunis kõigis oma tegevustes panna rõhku liikmete kriisivalmidusele ja noorte kaitsetahte parendamisele. Tegemist on skautluse alustalaga, skaudid on alati olnud valmis esimesena oma riigi eest seisma.  Tegevuste planeerimisel on oluline roll innovatsioonil ja koostööl teiste organisatsioonidega. See annab võimaluse noortel saada uusi kontakte ning koostööpartnerite toel pakkuda noortele uuenduslikku ja harivat programmi. ESÜ on loonud koostöösuhted Päästeametiga, et struktureeritult anda skautidele edasi uusi teadmisi elanikkonnakaitsesse panustamiseks. ESÜ väärtustab koostööd teiste noorteorganisatsioonidega, nii võtavad ESÜ aasta programmist osa ka Noorte Kotkaste, Kodutütarde, Eesti Gaidide Liidu ja Noorteühingu 4H liikmed. ESÜ üritusi muudavad koostööpartnerid põnevamaks, nii nt on Kaitseliit olnud juba aastaid korraldamas vastutegevust ERNA Matkal (nii nõuab matkamängul osalemine ka strateegilist mõtlemist ja fiktiivse vaenlase taktikaga arvestamist) ja Sisekaitseakadeemia mitu aasta korraldanud tegevuspunkte (2024. aastal viis Sisekaitseakadeemia läbi nii tolli-, Päästeameti ja veepääste teemalisi tegevusi).    ESÜ tegevusprogrammi läbiviimine on ESÜ liikmete vastutusalas, nii on oluline rõhk noorte kaasamine korralduses ja vastutuse kandmise võimaluse andmine, et edaspidi oleks inimestel head kogemused ja pealehakkamise julgus, et ühiskondlikult panustada.  Näeme oma programmiliste tegevuste korraldamises võimalust kaasata kogu liikmeskonda ja paista silma Eesti ühiskonnas. Kaasates seeläbi nii uusi liikmeid kui ka andes osalejale mitmekesine kogemuste pagas, millega igas elu keerdkäigus edukalt toime tulla.  Eesti Skautide Ühing on ja soovib edaspidi olla riigile partneriks Eesti aktiivse noorsoo kasvatamisel. Meie noortel on julgust, et seista selle eest, mis on õige. Tehes riigiga mitmekülgset koostööd on meie üritused vastavad riigi ootustele ja pakutud tegevused ühiskondlikult üliolulisi oskusi parendavad. ESÜ on organisatsioon, mille liikmeskonna jaoks on kaitsetahe iseenesestmõistetav väärtus. |
| **Mõõdetavad tulemused**  *Kirjeldage projekti eeldatavaid tulemusi koos mõõdetava mahuga (näiteks: üritustest osasaajate arv, trükiste maht jne)* | Osalejate arv erinevatelüritustel kokku: Üksuste suvelaagrid ca 150 inimest. ERNA matk ca 200 osalejat + 100 koraldajat, ÕKV ca 50 osalejat + 20 korraldajat. Koolitused ca 50 osalejat.  Meediakajastus: 2 raadiosaate kajastust Skautluse kohta. Muud väljaanded. |

**TULUD**

*Tulude ja kulude koondsumma peab olema võrdne (ehk eelarve tasakaalus).*

(vajadusel lisada ridu)

|  |  |  |
| --- | --- | --- |
|  | Summa /  % kogusummast | Selgitused  (kaasfinantseerijate poolt eraldatud toetustel otsuse kuupäev, taotlemisel olevatel toetustel orienteeruv otsuse tegemise aeg) |
| **Tulud kokku** | 47450 |  |
| **Taotletav toetus Kaitseministeeriumilt** | 30 000 |  |
| **Omafinantseering** | 5570 |  |
| **Mitterahaline panus** | 8500+ h vabatahtlikku tundi | Hinnata saame ürituste ajal kulunud vabatahtlike aega. Lisaaeg mis kulub ürituse ettevalmistamiseks on võimatu adekvaatselt hinnata. |
| **Kaasfinantseering** | 11880 | Haridusministeeriumi käskirjaga kinnitatud otsus 25a veebruar summas 74175.- millega toetatakse terve aasta ühingu tegevusi. |
| **Toetused Eesti kohalikelt omavalitsustelt**  *(erinevate KOVide toetused märkida nimeliselt)* |  |  |
| **Muud toetused**  *(toetajate lõikes - nt Kaitseministeeriumi muu taotlusvoor, koostööpartnerid, sponsorid jm)* |  |  |

**KULUD**

*Tulude ja kulude koondsumma peab olema võrdne (ehk eelarve tasakaalus)*

(vajadusel lisada ridu)

|  |  |  |  |  |
| --- | --- | --- | --- | --- |
|  |  | Finantseerimisallikad | | |
|  | KOKKU | Taotlus Kaitse-ministeeriumilt | Oma-finantseering | Kaas-finantseering |
| **Kulud kokku** | 47450 | 30 000 | 5570 | 11880 |
| **Personalikulud – 2 töötajat (6 kuud)**  *(suuremate kulugruppide kaupa)* | 23500 | 17430 |  | 6070 |
| **Majandamiskulud (raamatupidamine, bürookulu jms)** | 3950 |  |  | 3950 |
| **ERNA Matk korraldamine** | 8500 | 5500 | 3000 |  |
| **Õunapuu Karikavõistlus (ÕKV)** | 2500 | 1070 |  | 1430 |
| **Koolitused (Sõlmed, esmaabi, kriisivalmidus jne)** | 2000 | 2000 |  |  |
| **Üksuste suvelaagrid** | 7000 | 4000 | 2570 | 430 |

**TAOTLEJA MEETMED RISKIDE ENNETAMISEKS VÕI NENDE MAANDAMISEKS**

*Hinnata võimalikke riske, olukordi või sündmuseid, mis võivad takistada projekti eesmärgini jõudmist planeeritud aja, -ressursside ja -eelarvega.*

|  |  |  |  |  |  |  |
| --- | --- | --- | --- | --- | --- | --- |
| **Jrk** | **Risk** | **Esinemise tõenäosus (T)**  *1 – madal*  *2 – keskmine*  *3 – kõrge* | **Mõju eesmärgile ja tulemustele (M)**  *1 – madal*  *2 – keskmine*  *3 – kõrge* | **Riski suurus**  **(T x M)**  *1–3 madal*  *4–6 keskmine*  *7–9 kõrge* | **Tegevused riski vältimiseks** | **Tegevused juhtunud riski tagajärgede maandamiseks** |
| **1.** | **Üldine** | | | | | |
| **1.1.** | **ESÜ rahastus ei võimalda üritusi soovitud mahus toetada** | **2** | **1** | **2** | **ESÜ otsib nii organisatsiooni kui ka ürituste tasandil koostööpartnereid, kes panustavad nii rahaliselt kui ka tegevusvahenditega.** | **ESÜ-l on võimalik organisatsioonireservidest äärmisel vajadusel ürituste kulusid katta** |
| **1.2.** | **Üritused ei leia koostööpartnereid** | **1** | **2** | **2** | **ESÜ üritustel on 30 aasta jooksul kujunenud välja toetajate võrgustik, keda on võimalik kaasata. Igas korraldusmeeskonnas on inimene, kes vastutab toetajate leidmise eest.** | **ESÜ saab vajadusel suurendada omafinantseeringut reservidest.** |
| **1.3.** | **Üritustel ei ole piisavalt osalejaid, et tagada ürituse mõjusus** | **1** | **2** | **2** | **ESÜ liikmeskond on piisav, et tagada üritustel osalemine. Üritustele kutsutakse ja kaasatakse ESÜväliseid inimesi teistest organisatsioonidest. Üritustel on piisav kõlapind, et paista tegevustega silma.** | **ESÜ teeb täiendavaid üleskutseid katuseorganisatsiooni listides (ENL) ja saadab eraldi kutsed partnerorganisatsioonidele.** |
| **1.4.** | **ESÜ-l pole piisavalt rahalisi vahendeid, et maksta kontoritöötajatele palka.** | **1** | **3** | **3** | **ESÜ töötajate palgafond on osaliselt kaetud HTM-i toetusest, kellega jätkub koostöö ka sel aastal.**  **ESÜ otsib pidevalt uusi toetajaid oma tegevuse toetamiseks.** | **ESÜ-l on võimekus reservide pealt inimestele töötasu maksta.** |
| **2.** | **Meeskond** | | | | | |
| **2.1.** | **ESÜ juhatuse liikmed ei suuda ürituste toimumist tagada** | **1** | **2** | **2** | **ESÜ juhatus on 8liikmeline, toodud programmi eest vastutavad neist 4.** | **Juhatuse sees on võimalik liikmeid asendada. ESÜ-l on võimalik erakorraliselt määrata juhatuse liikmele volituse alusel asendaja.** |
| **2.2** | **Programmiliste ürituste korraldajad ei saa korraldamisega hakkama** | **1** | **2** | **2** | **ESÜ juhatus määrab üritusele uue korraldaja, kes korraldusmeeskonna liikmete leiab asendajad** | **ESÜ-l on ürituste korraldamiseks juhendid. Ürituste korraldajad omavad otsekontakti juhatusega. ESÜ liikmeskond on piisav, et leida korraldajale vajadusel asendaja** |
| **2.3.** | **Üritused ei leia piisavalt vabatahtlikke, et mehitada laagri korraldusmeeskonda ja tegevuste läbiviijaid** | **1** | **2** | **2** | **ESÜ liikmeid on 1000, nende seast on alati saadud meeskonnad kokku. ESÜ-l on palju koostööpartnereid ja vabatahtlikke huvilisi, kes saavad ürituste korraldamises panustada** | **ESÜ juhatus ja korraldusmeeskond teeb erinevates listides üleskutseid inimeste leidmiseks. Kaasatakse korraldusmeeskonda tuttvaid ja teisi organisatsioone.** |

**TAOTLEJA KINNITUS**

Allkirjaga kinnitan järgnevat:

* kõik käesolevas taotluses esitatud andmed on õiged ning esitatud dokumendid on kehtivad ning vajadusel võimaldan neid kontrollida;
* taotleja ei ole raskustes olev ettevõtja Euroopa Komisjoni määruse (EL) nr 651/2014 artikli 2 punkti 18 tähenduses;
* taotlejal ei ole maksuvõlga riiklike ja kohalike maksude osas või see on ajatatud ning maksed on tasutud kokkulepitud ajakava järgi;
* kui taotleja on varem saanud toetust riigieelarvelistest vahenditest või Euroopa Liidu või muudest välisvahenditest, mis on kuulunud tagasimaksmisele, on tagasimaksed tehtud tähtaegselt ja nõutud summas;
* taotlejale ei ole esitatud seni täitmata korraldust Euroopa Komisjoni või Euroopa Kohtu poolt riigiabi tagasimaksmiseks;
* taotleja suhtes ei ole algatatud pankroti- või likvideerimismenetlust;
* taotlejal ei ole majandusaasta aruande esitamise võlga;
* taotlejal ei ole täitmata kohustusi Kaitseministeeriumi ees;
* taotlejal on taotluses kavandatud vahendid projekti omafinantseeringu tagamiseks;
* taotleja esindajaks ei ole isik, keda on karistatud majandusalase, ametialase, varavastase või avaliku usalduse vastase süüteo eest ja tema karistusandmed ei ole karistusregistrist kustutatud.

|  |  |
| --- | --- |
| **Allkirjaõigusliku esindaja ees- ja perenimi** | Gregor Pihlak |
| **Isikukood** | 50101300260 |
| **Ametikoht** | Juhatuse liige, majandusjuht |
| **Allkiri** | Digitaalselt |
| **Kuupäev** | 29.03.2025 |